Návrh nariadenie Rady ktorým sa mení a dopĺňa príloha III k nariadeniu (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 /* KOM/2006/0719 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 24.11.2006 KOM(2006) 719 v konečnom znení Návrh NARIADENIE RADY ktorým sa mení a dopĺňa príloha III k nariadeniu (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 (predložený Komisiou) ODÔVODNENIE 1. KONTEXT NÁVRHU Dôvody a ciele návrhu V súvislosti s očakávaným pristúpením Bulharska a Rumunska k Európskej únii 1. januára 2007 by sa mali právne predpisy EÚ, pokiaľ ide o kohéznu politiku a najmä nariadenie (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999[1], upraviť tak, aby sa zabezpečilo ich rozšírenie na Bulharskú republiku a Rumunsko od dátumu ich pristúpenia k Európskej únii. Bol vypracovaný návrh nariadenia, ktorým sa nahradila príloha III k nariadeniu (ES) č. 1083/2006 o stropoch uplatniteľných na miery spolufinancovania. V zmenenej a doplnenej prílohe III sú Rumunsko a Bulharsko zahrnuté medzi krajiny uvedené v prvom riadku tabuľky tejto prílohy s nárokom na najvyššiu mieru spolufinancovania v rámci Európskeho fondu pre regionálny rozvoj, Európskeho sociálneho fondu a Kohézneho fondu. Všeobecný kontext V súlade s článkom 4 ods. 3 zmluvy, pokiaľ ide o pristúpenie Bulharskej republiky a Rumunska k Európskej únii, môžu inštitúcie Únie pred pristúpením prijať úpravy tých aktov inštitúcií, ktoré si vyžadujú takúto úpravu z dôvodu pristúpenia. Existujúce ustanovenia v oblasti návrhu Týmto návrhom sa mení a dopĺňa nariadenie (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999. Súlad s ostatnými politikami a cieľmi Únie V návrhu sú predložené technické úpravy súčasných právnych predpisov Spoločenstva v súlade so záväzkom Bulharska a Rumunska vyplývajúceho z členstva v EÚ. 2. Konzultácie so zainteresovanými stranami a hodnotenie vplyvu Konzultácie so zainteresovanými stranami Konzultácie so zainteresovanými stranami sa nepovažovali za potrebné. Získavanie a využívanie expertízy Externá expertíza nebola potrebná. Hodnotenie vplyvu Neuskutočnilo sa žiadne hodnotenie vplyvu. 3. Právne prvky návrhu Zhrnutie navrhovaného opatrenia Navrhovaným nariadením by sa nahradila príloha III k nariadeniu (ES) č. 1083/2006, pokiaľ ide o stropy uplatniteľné na miery spolufinancovania s cieľom zahrnúť Rumunsko a Bulharsko medzi krajiny oprávnené na spolufinancovanie v rámci Európskeho fondu pre regionálny rozvoj, Európskeho sociálneho fondu a Kohézneho fondu. Právny základ Použitý právny základ je Zmluva o pristúpení Bulharskej republiky a Rumunska[2] a najmä jej článok 4 ods. 3. Ďalším právnym základom je Akt o pristúpení Bulharskej republiky a Rumunska[3] a najmä jeho článok 56. Zásada subsidiarity Ustanovenia týkajúce sa uplatňovania zásady subsidiarity už boli zohľadnené v nariadení (ES) č. 1083/2006, ako bolo pôvodne prijaté. Tento návrh nebude mať ďalšie dôsledky na uplatňovanie zásady subsidiarity. Zásada proporcionality Ustanovenia týkajúce sa uplatňovania zásady proporcionality už boli zohľadnené v nariadení (ES) č. 1083/2006, ako bolo pôvodne prijaté. Tento návrh nebude mať ďalšie dôsledky na uplatňovanie zásady proporcionality. Výber nástrojov Navrhované nástroje: Návrhom sa mení a dopĺňa súčasné nariadenie, a preto by malo mať tiež formu nariadenia. 4. VPLYV NA ROZPOčET Tento návrh nemá žiadny vplyv na rozpočet, keďže v ročnom rozdelení viazaných rozpočtových prostriedkov stanovenom v prílohe I k nariadeniu (ES) 1083/2006 sú v súlade s finančnými výhľadmi už zahrnuté rozpočtové prostriedky pre Rumunsko a Bulharsko. Návrh NARIADENIE RADY ktorým sa mení a dopĺňa príloha III k nariadeniu (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 RADA EURÓPSKEJ ÚNIE, so zreteľom na Zmluvu o pristúpení Bulharskej republiky a Rumunska[4], a najmä na jej článok 4 ods. 3, so zreteľom na Akt o pristúpení Bulharskej republiky a Rumunska[5], a najmä na jeho článok 56, so zreteľom na návrh Komisie, keďže: (1) Podľa článku 56 aktu o pristúpení, podľa ktorého akty, ktoré zostávajú platné aj po 1. januári 2007, a potrebujú úpravu z dôvodu pristúpenia, a potrebné úpravy neboli ustanovené v akte o pristúpení ani v jeho prílohách, potrebné akty prijíma Rada, pokiaľ Komisia neprijala pôvodný akt. (2) Nariadením Rady (ES) č. 1083/2006[6] sa definujú všeobecné pravidlá upravujúce pomoc Európskeho fondu pre regionálny rozvoj, Európskeho sociálneho fondu a Kohézneho fondu a ich cieľov. Podľa článku 53 sa prílohou III k uvedenému nariadeniu a na základe objektívnych kritérií stanovujú stropy uplatniteľné na miery spolufinancovania v operačných programoch podľa členského štátu a podľa cieľa. Je potrebné prijať prílohu III k nariadeniu (ES) č. 1083/2006 s cieľom zohľadniť pristúpenie Bulharska a Rumunska k Európskej únii. (3) Je potrebné zabezpečiť, aby sa všetky technické úpravy právnych predpisov štrukturálneho a Kohézneho fondu prijali čo najskôr, aby mohli Bulharsko a Rumunsko predložiť programové dokumenty od dátumu ich pristúpenia k Európskej únii. (4) Nariadenie (ES) č. 1083/2006 by sa preto malo zodpovedajúcim spôsobom zmeniť a doplniť, . PRIJALA TOTO NARIADENIE: Článok 1 Príloha III k nariadeniu (ES) č. 1083/2006 sa nahrádza znením v prílohe k tomuto nariadeniu. Článok 2 Toto nariadenie nadobúda účinnosť iba za podmienky a dňom nadobudnutia platnosti Zmluvy o pristúpení Bulharskej republiky a Rumunska. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA „PRÍLOHA III Stropy uplatniteľné na miery spolufinancovania (uvedené v článku 53) Kritériá | Členské štáty Bulharsko a Rumunsko | EFRR a ESF Percento oprávnených výdavkov | Kohézny fond Percento oprávnených výdavkov | 1) Členské štáty, ktorých HDP na obyvateľa za obdobie rokov 2001 až 2003 bol menej ako 85 % priemeru členských štátov EÚ 25 počas rovnakého obdobia. | Bulharsko, Česká republika, Estónsko, Grécko, Cyprus, Lotyšsko, Litva, Maďarsko, Malta, Poľsko, Portugalsko, Rumunsko, Slovinsko, Slovensko | 85 % na ciele „konvergencia“ a „regionálna konkurencieschopnosťa zamestnanosť“ | 85 % | 2) Členské štáty okrem tých, ktoré sú v bode 1) oprávnené na prechodný režim Kohézneho fondu dňa 1. januára 2007. | Španielsko | 80 % na konvergenciu a začleňujúce sa regióny v rámci cieľov regionálnej konkurencieschopnosti a zamestnanosti 50 % na ciele regionálnej konkurencieschopnosti a zamestnanosti okrem začleňujúcich sa regiónov | 85 % | 3) Členské štáty okrem tých, ktoré sú uvedené v bodoch 1 a 2. | Belgicko, Dánsko, Spolková republika Nemecko, Francúzsko, Írsko, Taliansko, Luxembursko, Holandsko, Rakúsko, Fínsko, Švédsko a Spojené kráľovstvo | 75 % na cieľ konvergencie | - | 4) Členské štáty okrem tých, ktoré sú uvedené v bodoch 1 a 2. | Belgicko, Dánsko, Spolková republika Nemecko, Francúzsko, Írsko, Taliansko, Luxembursko, Holandsko, Rakúsko, Fínsko, Švédsko a Spojené kráľovstvo | 50 % na cieľ regionálnej konkurencieschopnosti a zamestnanosti | - | 5) Najvzdialenejšie regióny uvedené v článku 299 ods. 2 zmluvy, ktoré majú výhody z dodatočného pridelenia finančných prostriedkov pre tieto regióny, ako sa uvádza v bode 20 prílohy II. | Španielsko, Francúzsko a Portugalsko | 50 % | - | 6) Najvzdialenejšie regióny uvedené v článku 299 ods. 2 zmluvy. | Španielsko, Francúzsko a Portugalsko | 85 % v rámci cieľov konvergencie a regionálnej konkurencieschopnosti a zamestnanosti | - | "[pic][pic][pic] [1] Ú. v. EÚ L 210, 31.7.2006, s. 25. [2] Ú. v. EÚ L 157, 21.6.2005, s. 11. [3] Ú. v. EÚ L 157, 21.6.2005, s. 203. [4] Ú. v. EÚ L 157, 21.6.2005, s. 11. [5] Ú. v. EÚ L 157, 21.6.2005, s. 203. [6] Ú. v. EÚ L 210, 31.7.2006, s. 25.